Paan pynche ka KSU naka MPSC wa da phah namo ym em ka sorkar wow riñ dur heipor wa pynman Interview – Wyrta
Paan pynche ka KSU naka MPSC wa da phah namo ym em ka sorkar wow riñ dur heipor wa pynman Interview
Jowai: Ka Khasi Students’ Union (KSU) Central Executive Council da thoh ko cha u Chairman ka Meghalaya Public Service Commission (MPSC), Shillong yow paan pynche na oo wa da pynkrehkaam namo ym em ya i dawa ka seiñ wow rin dur (Video) heipor pynman wa pynman ya ki Interview ya kiwa yaleh kreh wa pynman da ka MPSC.
Kam wow pynkynmoo wa ynnin u snem ha ka 05-04-18 ka seiñ da li booh dorkhat ko ha u montri rangbah ka jylla u Conrad Sangma wei ha kani ka dorkhat kawi na ki dawa ka seiñ toh wow riñ dur ya waroh ki Interview wei ha i yaklam wa Conrad da kular u ya ka KSU wow pait u ya kani ka kaam wei man ko kawa ye leh yow man i yoh kreh kawa khooid wa suba.
Kamtæ ka seiñ da ong ko haka chithi wa kattu da lai chi snem i por hadien wa e dorkhat ha u montri rangbah wei kwah ko wow tip wa lada ka MPSC da pynkrehkaam ko wow riñ dur heijooh i por wa lada da phah ka sorkar wow leh ya ini yow ye leh wow pyntip paidbah chaphang ini i kaam.
Lai ujor ki tre thaw cha u DC ka EJH yow su bai lutsan ka GR Infra Ltd kawa kreh ya sarok NH-6
Khlaad ka Air hostess kawa na Shillong hadien wa haap ko na ka mala wa le ha Kolkata
Ki tarik wa emkaam u tip hei yatoh wa ka Bye Election ka KHADC wa ka JHADC